stanford-oval/wikipedia huggingface dataset:
Põllküla-Klooga-Paldiskin sotapakolaisleirit

Põllküla-Klooga-Paldiskin sotapakolaisleirit olivat vuonna  1943 Pohjois-Viroon perustettuja karenteeni- sekä kokoamisleirejä, joihin väliaikaisesti sijoitettiin Saksan armeijan miehittämän Leningradin piirin inkerinsuomalaisia (vähin erin myös latvialaisia ja puolalaisia) ennen siirtämistään muualle Viroon tai Suomeen.
Klooga-Paldiskin kokoamisleirien ensimmäiseksi johtajaksi määrättiin inkeriläisten siirtotoimiin osallistunut kapteeni Juho Tirranen, joka oli itsekin inkerinsuomalaisia.
Klooga-Paldiski kokoamisleirien kautta evakuoitiin vuosina 1942–1944 Suomeen runsaat 63 000 inkeriläistä sotapakolaista.
Siirtotoimien kärkihetkillä v. 1943 syksyllä saapui Paldiskiin korkeimmillaan kuusi kuljetusjunaa, ts. 300–1300 pakolaista vuorokaudessa, mikä aiheutti humanitäärisen katastrofin.
Leireillä puhkesi kulkutautiepidemioita. Lapsia ja vanhuksia kuoli huonoissa olosuhteissa kaikkiaan noin 1500 henkeä, joista suurempi osa haudattiin joukkohautoihin Põllkülaan, mutta myös Kersalun kylän Ringin tilan maille ja Paldiskin ortodoksikalmistolle.
Leireillä menehtyneiden muistoksi on vuosikymmenten saatossa Põllkülaan kehitetty Muistolehto, siunattu useampia muistokiviä menehtyneille sekä muistolaatta siirtotoimien johtajalle Pentti Kaiteralle.
Muistolehto

2. heinäkuuta 1943 Valtion Pakolais-viraston johtaja Edgar Neggo vieraillessaan leireillä ilmoitti, että kaikkille hautapaikoille perustetaan muistomerkit. Jussi Tenkku on tämän johdosta tehnyt päiväkirjaansa seuraavan merkinnän:
Illalla olivat Kloogan (Põllkülan) kalmistolla talkoot, joihin oli tullut toimiston henkilökuntaa ja paljon inkeriläisiä. Suuren nälän ja ruton aikoihin on kuolleita haudattu kiireesti minne sattuu. Useimmat haudat ovat ristittömiä, toisissa puuristeissä on vain lyijykynällä kirjoitettu vainajan henkilötiedot. Koetimme saada aikaan jonkinlaista järjestystä. - - - Muutaman tunnin ahkeran työn jälkeen hautausmaa tuli kokonaan toisen näköiseksi. - - - Leirinjohtaja kapteeni Tirrasen kanssa oli puhetta muistomerkistäkin, joka on joskus pystytettävä.
Muistomerkki sotien aikana tänne toki perustettiin, mutta se hävitettiin Neuvostoliiton miehitysvallan toimesta, jolloin leirien alueet suuremmalta osin jäivät tärkeän sotilaallisen tukikohdan Paldiskin erikoisvyöhykkeeseen.
Vuonna 1970 siirrettiin KGB:n aloitteesta hautausmaalle isohko siirtokivilohkare. Neuvosto-Viron kulttuuriministeriön muinaismuisto-osasto sai käskyn ottaa suojelun alle „fašistisen miehityksen aikana natsismin kannattajien toimesta nälkään, tauteihin ja hakkaamiseen kuolleiden neuvostokansalaisten hautapaikka”. Asiakirjoissa ja muistolaatassa ei mainittu mitään Suomesta eikä inkerinsuomalaisista, vaan yksinomaan „fašismin uhreista”.
Seuraava muistomerkki (risti metalliputkista) avattiin Põllkülan hautausmaalla vuonna 1992, 10. toukokuuta inkerinsuomalaisten aloitteesta ja rovasti Timo Kökön siunaamana.
Vuoden 2004, 20. heinäkuuta siunattiin seuraava muistokivi Suomen Tallinnan Suurlähetystön toimesta. Muistokiveen on hakattu teksti: Täällä lepäävät sodan jaloista vuosina 1941–1944 pelastetut, matkalla Suomeen uupuneet sadat inkerinsuomalaiset.
Vuonna 2018 siunattiin muistotaulu siirto-operaatioiden johtajalle Pentti Kaiteralle. Taulusta lukee:  Inkerin suomalaisten jäkipolvi kunnioittaa vainajien muistoa ja kiittää v 19421944 pelastustoimien johtajaa Pentti Kaiteraa.
Hyde Park Corner

Wellingtonin herttuan ratsastajapatsas ja Wellington Arch.
Hyde Park Corner on risteys ja aukio Lontoon City of Westminsterin kaupunkipiirissä. Sitä ympäröivät Hyde Park luoteessa, Mayfair koillisessa, Green Park idässä, Buckinghamin palatsin puutarha kaakossa, Belgravia lounaassa ja Knightsbridge lännessä. Risteyksessä kohtaa kuusi katua: Park Lane pohjoisesta, Piccadilly koillisesta, Constitution Hill kaakosta, Grosvenor Place etelästä, Grosvenor Crescent lounaasta ja Knightsbridge lännestä. Sen tuntumassa sijaitsee Hyde Park Cornerin metroasema.
Hyde Park Cornerin keskellä on suuri nurmen peittämä kiertoliittymä, jossa on useita muistomerkkejä. Niistä huomattavin on Decimus Burtonin suunnittelema riemukaari Wellington Arch, joka pystytettiin Wellingtonin herttuan kunniaksi. Aukiolla on myös Wellingtonin herttuan ratsastajapatsas, lordi Byronin patsas sekä australialaisten ja uusiseelantilaisten sotilaiden muistomerkit. Aukion pohjoispuolella sijaitsee Wellingtonin herttuan taidekokoelmia esittelevä Apsley House.
Ennen Wellington Archin rakentamista 1825–1827 paikalla sijaitsi tulliportti, johon Lontoon leviäminen lännessä oli väliaikaisesti pysähtynyt. Burton suunnitteli riemukaaren lisäksi koko risteyksen ympäristön uudelleen, jotta Buckinghamin palatsi sai arvolleen sopivan sisäänkäynnin. Katujärjestelyjä muutettiin uudelleen 1870-luvulla ja jälleen vuosina 1960–1962, jolloin kiertoliittymä sai nykyisen muotonsa.
Hossanjärvi

| Hossanjärvi |
| --- | --- |

Valtiot:  Suomi
Maakunnat:  Kainuu
Kunnat:  Suomussalmi
Koordinaatit:  65°26′50″N, 29°32′32″E
Vesistöalue ja valuma-alueen tietoja
Päävesistöalue:  Oulujoen vesistö (59)
Laskujoki:  Hossanjoki
Järvinumero:  59.522.1.001
Mittaustietoja
Pinnankorkeus:  214,1 m 
Rantaviiva:  33,56 km 
Pinta-ala:  4,02 km² 
Tilavuus:  0,0131 km³ 
Keskisyvyys:  3,25 m 
Suurin syvyys:  25,8 m 
Keskiylivirtaama:  69 m³/s (MHQ) 
Keskivirtaama:  12,1 m³/s (MQ) 
Keskialivirtaama:  3,2 m³/s (MNQ) 
Saaria:  17
:  Honkisaari, Nurmisaaret
 fiHossanjärvi 
Hossanjärvi on rantaviivaltaan rikkonainen ylänköjärvi Hossan kansallispuiston itäpuolella Suomussalmen koillisosassa Kainuun maakunnassa. Sen pinta-ala on neljä neliökilometriä. Etäisyys Kajaanista on 159 kilometriä pohjoiskoilliseen.
Maantiede

Hossanjärven polveilevan rantaviivan pituus on 33 556 metriä. Etäisyys järven kaakkoisrannalta luoteisrannalle on noin kuusi kilometriä. Hossanjärven selkävedet ovat Niskaselkä, Honkiselkä ja Nurmiselkä. Honkiselältä kuljetaan etelään Niskaselälle Kannelsalmen kautta. Hossanjärven keskiosasta työntyy itään Hossanlahti, joka on muuta järveä huomattavasti syvempi. Syvin kohta, 26 metriä, sijaitsee Hossanlahdella. Noin kymmenesosa Hossanjärvestä on vähintään 7 metriä syvä ja sadasosa vähintään 20 metriä syvä.
Hossanjärven saariluku on 17. Kaikki saaret ovat yli aarin laajuisia ja kolme saarta on yli hehtaarin laajuisia. Saarten yhteenlaskettu pinta-ala on noin 23 hehtaaria. Suurin saari on Honkisaari. Hossanjärven rannoilla on harvakseltaan pientaloja. Tiheintä rakennuskanta on Hossanlahden etelärannan Hossanniemellä.
Hossanjärven länsipuolella sijaitsee Kenttijärvi ja Jatkonjärvi. Niihin on salmiyhteys Hossanjärven luoteiskolkasta. Hossanjärveen virtaa tulouoma lännestä Lounajasta Kenttijärven ja Jatkonjärven kautta. Hossanjärven luusua sijaitsee järven kaakkoiskolkassa, josta Niskakoski laskee Hossanjokeen, joka virtaa mutkaisena Tormuanjärveen (201,0 metriä mpy). Tormuanjärveltä virta vie mutkien kautta etelään Kiantajärveen (199,3 metriä mpy).
Hossanjärven vesitilavuus on 13 064 000 kuutiometriä.
Hossanjärvi (59.522.1.001) kuuluu Hossanjärven alueeseen (59.522), joka on kolmannen jakovaiheen vesistö Oulujoen vesistössä (59). Toinen jakovaihe on Hossanjoen alue (59.52) ja ensimmäinen on Kiantajärven reitin valuma-alue (59.5). Hossanjärvi on laajin Hossanjärven alueen 40:stä vähintään hehtaarin laajuisesta vakavedestä. Seuraavaksi laajimmat ovat Poikkeusjärvi, Öllöri ja Jatkonjärvi.
Henry Lawes

Henry Lawes, tuntemattoman taiteilijan maalaus
Henry Lawes (kaste 5. tammikuuta 1596 Dinton, Wiltshire – 21. lokakuuta 1662 Lontoo) oli brittiläinen säveltäjä.
Lawes pääsi Chapel Royalin jäseneksi vuonna 1626 ja kuninkaallinen luutisti-laulaja vuonna 1631. Hän sävelsi musiikkia John Miltonin naamionäytelmään Comus ja mahdollisesti Thomas Carewin Coelum Britannicumiin (1634). Vuonna 1636 Lawes sävelsi yhdessä veljensä William Lawesin kanssa musiikkia William Davenantin naamionäytelmään The Triumphs of the Prince D'Amour. Myös Lawesin Choice Palmes -teokseen (1648) on sisällytetty hänen veljensä musiikkia ja Miltonin sonetti. Lawes menetti asemansa hovissa Englannin sisällissodan levottomuuksien aikana, mutta sai ne takaisin Englannin restauraation yhteydessä vuonna 1660. Vuonna 1656 hän teki musiikkia Davenantin The Siege of Rhodesiin.
Erityisen merkittäviä sävellyksiä Lawesin tuotannossa ovat hänen continuo-laulunsa. Lauluihin vaikutti italialainen resitatiivityyli.
Hoosianna (albumi)

| Hoosianna Terapia |
| --- | --- | --- |

Studioalbumin tiedot
 Äänitetty : touko-lokakuu 2003
 Julkaistu: 15. marraskuuta 2003
 Tyylilaji: rock
 Kesto: 35.45
 Levy-yhtiö: Omakustanne
Terapian muut julkaisut
| K23 2001 | Hoosianna 2003 | Hullut nuoruuden päivät 2005 |
Hoosianna on tamperelaisen gospel-rock -yhtye Terapian seitsemäs ja viimeinen albumi. Albumi äänitettiin kesän 2003 aikana ja julkaistiin 15. marraskuuta 2003 Maata näkyvissä -festareiden yhteydessä. Levyn viimeinen kappale Tule niin näet on uudelleen levytetty versio Tule & Kazo -levyn nimikkokappaleesta.
Kappaleet

Hoosianna – 3.06
Toivon – 3.14
Kaikki OK? – 3.08
Yksi yhteen – 6.27
Väärästä – 3.58
Sinä olet – 3.58
Nuori – 3.50
Hyvä – 2.15
24/7 – 3.26
Tule niin näet – 2.19
Aiheesta muualla

Sanoitukset Terapian kotisivuilla (Arkistoitu – Internet Archive)
Terapia
| --- | --- |
Studioalbumit:  Tule & Kazo • Täällä taas • Uusi levy • Kovia ääniä ja vaikeita sanoja • Joona • K23 • Hoosianna
Kokoelmat ja EP:t:  Studio 7 • Hullut nuoruuden päivät
Singlet:  Single
Tribuuttialbumit:  Terapian tarpeessa
Katso myös:  Kristillinen metallimusiikki • Luettelo Terapian kappaleista • Tera
Hunzah

Hunzah
Hunzah (ven. Хунза́х, avaariksi Хунзахъ) on kylä, maalaiskunta ja Hunzahin piirin hallinnollinen keskus Dagestanissa Venäjällä. Se sijaitsee Dagestanin keskiosan vuoristoseudulla 183 kilometriä tasavallan pääkaupungista Mahatškalasta lounaaseen. Asukkaita on 3 700 henkeä (vuonna 2002).
Hunzah oli 1800-luvulle saakka Avarian kaanikunnan keskus. Imaami Šamilin joukot hävittivät sen vuonna 1844. Vuodesta 1864 lähtien Hunzah toimi Avarian piirikunnan hallinnollisena keskuksena. Sen lähistöllä sijaitsee 1800-luvun lopulla rakennettu linnoitus. Valtaosa kylän asukkaista on avaareja.
Houari Boumédiènne

Houari Boumédiènne joulukuussa 1978.
Houari Boumédiènne (arab. هواري بومدين, Mohamed Ben Brahim Boukharouba, 23. elokuuta 1932 – 27. joulukuuta 1978) oli algerialainen poliitikko, joka toimi Algerian presidenttinä joulukuusta 1976 lähtien kuolemaansa saakka.
Hän syrjäytti vuonna 1965 maan itsenäisyysliikettä johtaneen Ahmed Ben Bellan ja asetti maan johtoon vallankumousneuvoston. Boumédienne oli vallankumousneuvoston puheenjohtaja ajanjaksolla 19. kesäkuuta 1965 – 12. joulukuuta 1976. Presidentin tehtävän hän sai, kun maa sai uuden kansalliskokouksen vuonna 1976. Kansalliskokouksen vaalissa ainoa sallittu puolue oli Ben Bellan perustama FLN.
Aiheesta muualla

Kuvia tai muita tiedostoja aiheesta Houari Boumédiènne Wikimedia Commonsissa
Homunculus (alkemia)

Homunculus
Homunculus (suom. pikkumies) on pieni keinotekoinen eli tietyistä ainesosista valmistettu ihminen, joka ensimmäisen kerran esiintyy alkemisti Paracelsuksen teksteissä.
Paracelsus väitti, että hän oli luonut keinotekoisen ihmisolennon, jota hän nimitti homunculukseksi. Olento oli ollut vain 30 senttimetriä pitkä, ja työskenteli yleensä golemin kanssa. Paracelsuksen homunculus kääntyi kuitenkin isäntäänsä vastaan ja karkasi. Homunculus valmistettiin luista, spermasta, ihon palasista ja eläimen karvoista. Nämä haudattiin maahan ja ympäröitiin hevosen lannalla, jonka tarkoituksena oli pitää seos lämpimänä. Reseptin mukaan neljänkymmenen päivän päästä homunculus oli kehittynyt.
Carl Jung uskoi että ensimmäinen viittaus homunculukseen löytyi kreikkalaisen alkemisti Zosimoksen 300-luvulla kirjoittamista teksteistä. Zosimos mainitsee kohdanneensa useita homunculuksia, mutta hän ei kuitenkaan kerro itse luoneensa sellaista.
Homunculuksista on useita versioita. Eräs sellainen liittyy alruuna-kasviin, josta uskottiin voitavan valmistaa homunculus. Juuri tuli kiskoa maasta perjantaina ennen auringonnousua, pestä ja "ruokkia" maidolla ja hunajalla, jolloin siitä kehittyisi pieni ihminen, joka vartioisi ja puolustaisi omistajaansa.
Esiintymisiä kirjallisuudessa ja TV:ssä

Fullmetal Alchemist manga- ja animesarja.
Aiheesta muualla

http://www.press.uchicago.edu/Misc/Chicago/577120.html
Houari Boumedienen lentoasema

Houari Boumedienen lentoasema (arab. مطار هواري بومدين الدولي‎, ransk. Aéroport d'Alger Houari Boumédiène) (IATA: ALG, ICAO: DAAG) on kansainvälinen lentoasema Algerissa Algerian pääkaupungissa. Se on maan kansallisen lentoyhtiön Air Algérien päälentoasema. Lentoasema on Algerian vilkkain lentoasema. Se on myös Afrikan kuudenneksi vilkkain vuonna 2017. Sinä vuonna lentoaseman kautta kulki 7 572 758 matkustajaa. Lentoasema valmistui vuonna 1924 sotilaslentoasemana, mutta muunnettiin siviililentoasemaksi vuonna 1940. Lentoasema koostuu kolmesta terminaalista, terminaalista 1, 2 ja 4. Terminaali 4, lentoaseman suurin terminaali, valmistui vuonna 2019. Se toimii Air Algérien pääterminaalina.
Lentoasema nimettiin Algerian entisen presidentin, Houari Boumedienen, mukaan.
Houari Boumedienen lentoaseman terminaali 4.
Lähtöaula
Porttialue
Aiheesta muualla

Houari Boumedienen lentoaseman virallinen verkkosivusto
Kuvia tai muita tiedostoja aiheesta Houari Boumedienen lentoasema Wikimedia Commonsissa
Heinrich von Geymüller

Heinrich von Geymüller
Heinrich (Henry, Henri) von Geymüller, s. Falkner, (12. toukokuuta 1839 Wien, Itävalta – 19. joulukuuta 1909 Baden-Baden, Saksa) oli sveitsiläinen arkkitehti ja taidehistorioitsija, arkkitehtuurihistorioitsija ja arkkitehtuurimuistomerkkien entistämisen asiantuntija. Hän valmistui ensin insinööriksi Lausannessa mutta opiskeli sittemmin arkkitehtuuria Berliinissä ja Italiassa. Hän asui ensin Pariisissa, mistä hän siirtyi Baden-Badeniin 1894.
Sukunimi Geymüller on peräisin adoptioperheeltä.
Kirjallinen tuotanto

Les projets primitifs pour la basilique de Saint-Pierre à Roine (1875–1880)
Raffaello Sanzio studiato come architetto (1884)
Les Du Cerceau, leur vie et leurs oeuvres (1887)
Die Baukunst der Renaissance in Frankreich (1898–1901)
Die Architektur der Renaissance in Toscana, ensin yhdessä Carl Martin von Stegmannin kanssa mutta jatkoi yksin vuodesta 1901 Stegmannin kuoleman jälkeen.
Aiheesta muualla

Kuvia tai muita tiedostoja aiheesta Heinrich von Geymüller Wikimedia Commonsissa
Houaphan

Houaphanin sijainti Laosissa
Houaphan (laoksi ຄຳຫົວພັນ) on Laosin maakunta, joka sijaitsee maan pohjoisosassa, Vietnamin rajalla. Houaphanin pääkaupunki on Xam Nua. Maakunnan pinta-ala on 16 500 neliökilometriä. Vuoden 2015 väestönlaskennassa siellä oli 280 938 asukasta.  Maakunta on jaettu kahdeksaan piirikuntaan: Xam Neua, Xiengkhor, Viengthong, Vieng Xay, Huameuang, Xam Tai, Sopbao ja Add.
Aiheesta muualla

Kuvia tai muita tiedostoja aiheesta Houaphan Wikimedia Commonsissa
Laosin provinssit
Provinssit: Attapu | Bokeo | Bolikhamxai | Champasak | Houaphan | Khammouan | Loung Namtha | Luang Prabang | Oudomxai  | Phongsali | Salavan | Savannakhet | Vientiane | Xaignabouli | Xekong | Xieng Khouang
Kunnat: Vientiane
Erityisalueet: Xaisomboun
Puhdasoppinen

Puhdasoppinen eli puristi on henkilö, jonka mukaan joku tietty asia pitäisi pitää ”aitona” ja ”oikeaa” olemustaan heijastavana ja vapaana turmelevista vaikutteista. Nimitys on peräisin käsitteestä purismi, joka tarkoittaa puhdas- tai oikeaoppisuutta.
Termiä voidaan soveltaa lukuisille ihmiselämän alueille, joskin se tunnetaan parhaiten kulttuurin ja uskonnon piiristä. Puristi voi olla itse annettu tai ulkopuolisten antama nimitys jonkun ihmisen asenteelle jotain ilmiötä kohtaan. Purismi voidaan nähdä positiivisena tai negatiivisena. Ulkopuoliset saattavat liittää siihen asenteellista jäykkyyttä, mutta puristi itse voi kokea puolustavansa jotain hyvää asiaa pilaantumiselta.
Kieli

Kielipuristi vastustaa muista kielistä lainattujen sanojen ja kielioppirakenteiden käyttöä. Ks. svetisismi, anglismi.
Musiikki

Elektroniikan kehittymisestä huolimatta useat hifi-harrastajat ovat sitä mieltä, että samaan tai jopa parempaan äänentoistoon päästiin jo aiemmin. On olemassa vannoutuneita vinyylilevyjen harrastajia, jotka eivät hyväksy ”kylmää” digitaalisesti tallennettua ääntä.
Metallimusiikin puristit vihaavat ”valtavirran” tyylejä kuten tukkaheviä ja nu metallia. Esim. black metal -puristit kritisoivat niitä black metal -yhtyeitä, jotka eivät pysy uskollisena black metallin alkuperäiselle soundille ja ideologialle.
Rock-puristit saattavat esimerkiksi ajatella, että hyvää rockia ei ole tehty 1960-luvun tai 1970-luvun alun jälkeen. He usein näkevät varhaisten hevibändien korruptoineen rock-musiikin kehityksen. Tähän saattaa liittyä myös väite, että rockia pitää kuunnella aina vinyylilevyltä.
Blues-puristit saattavat väittää, että vain mustien artistien blues on ”aitoa”. Jotkut puristit suosivat akustista bluesia. Blues rockia väheksytään.
Jazz-puristit eivät voi hyväksyä jonkun tietyn vuoden jälkeen ilmaantuneita tyylejä. Etenkin fuusiojazz, free jazz ja avantgarde-jazz ovat vihattuja, mutta rajan voi asettaa vielä näitäkin aiempaan hetkeen.
Klassisessa musiikissa on samantyyppinen asetelma atonaalisen musiikin suosijoiden ja vihaajien välillä. Kaikki atonaalista musiikkia ymmärtämättömät eivät kuitenkaan ole puristeja, vaan kyse voi olla kiinnostuksen puutteesta.
Viihde

Anime-puristit katsovat sarjansa alkuperäiskielellä dubbausten sijaan.
Manga-puristit eivät pidä sarjakuvien pohjalta tehdyistä televisiosarjoista eivätkä muista sarjakuvien pohjalta tehdyistä kaupallisista viritelmistä, ja mangoista joita ei ole kuvittanut  japanilainen henkilö.
Länsimaisen sarjakuvan puristit vastustavat mangan vaikutteita piirrostyylissä. (isot silmät yms.)
Tolkien-puristit inhoavat kirjojen filmatisoinneissa esiintyviä muutoksia suhteessa alkuperäisten kirjojen juoneen.
Star Trek -puristit kritisoivat myöhemmissä Star Trek sarjoissa olevia Star Trek universumin muutoksia. On jopa olemassa faneja, jotka eivät suostu katsomaan kuin alkuperäistä Star Trekiä, vaikka yleensä Next Generation -sarjaa pidetään parhaana.
Star Wars -puristit saattavat paheksua alkuperäisiin elokuviin jälkikäteen tehtyjä muutoksia.
Urheilu

Baseball-puristit eivät hyväksy vuoden 1993 jälkeen tehtyjä säännönmuutoksia Yhdysvaltain pääsarjassa. Myös varhaisempia muutoksia on kritisoitu.
Amerikkalaisen jalkapallon puristit eivät pidä keinotekoisista materiaaleista tehdyistä pelikentistä. Jotkut myös kritisoivat nykyistä super bowlia ja pitävät vanhempaa NFL -sarjaa sääntöineen parempana.
Golf-puristit kritisoivat uusien materiaalien käyttöä puun sijaan tietyissä mailoissa
Uskonto

Uskontojen piirissä puristisia kantoja voi olla monenlaisia, joko oppeihin tai käytäntöön liittyen. Kristinuskon piirissä purismi voi liittyä esimerkiksi liturgisiin käytäntöihin tai periaatteisiin. Uskonnollisessa praksiksessa purismi voi ilmetä esimerkiksi minimalismina tai vastakkaisesti traditionalismina. Uskonnollisen dogman kannalta purismi voi näkyä esimerkiksi kannassa, jonka mukaan periaatteellisella tasolla kieltäydytään tunnustamasta ns. vanhan kirkon uskontunnustuksia velvoittavina, pitäytyen pelkkään Raamattuun uskon ohjenuorana. Ns. luterilainen puhdasoppisuus taas on edustanut myöhemmän ajan silmissä tradition säilyttämistä. Luterilaista puhdasoppisuutta pidetään nykyisin vanhentuneena terminä, koska sen juuri on purismin sijasta varsinaisesti termissä ortodoksia. Termi purismi näkyy kristinuskon piirissä selvimmin historiallisessa puritanismissa. Varsinainen uskonnollinen fundamentalismi on filosofisesti, historiallisesti ja poliittisesti monisyinen ilmiö, jota ei voida jäsentää pelkästään purismista käsin.
Politiikka

Puhdasoppiset Marxistit vastustavat Marxilaista revisionismia.
Heinrich von Brentano

| Heinrich von Brentano |
| --- | --- |

Saksan ulkoministeri
 6. kesäkuuta 1955 – 30. lokakuuta 1961  
Edeltäjä:  Konrad Adenauer
Seuraaja:  Gerhard Schröder
Henkilötiedot
Syntynyt: 6. kesäkuuta 1904 Offenbach am Main, Saksa
Kuollut: 14. marraskuuta 1964 (60 vuotta) Darmstadt, Länsi-Saksa
Tiedot
Puolue:  CDU
Heinrich von Brentano di Tremezzo (6. kesäkuuta 1904 Offenbach am Main, Saksa – 14. marraskuuta 1964 Darmstadt, Länsi-Saksa) oli saksalainen kristillisdemokraattinen poliitikko. Hän toimi Saksan liittotasavallan ulkoministerinä 1955–1961.
Brentano syntyi Offenbach am Mainissa lombardialaissukuisen Otto von Brentanon poikana. Isä oli keskustaa edustanut poliitikko, jonka arvostettu suku oli asettunut Hessen-Darmstadtin alueelle jo 1600-luvulla. Toinen perheen pojista, Bernard von Brentano (1901-1964), tunnetaan kirjailijana.
Heinrich von Brentano opiskeli oikeustiedettä Münchenin yliopistossa ja suoritti loppututkintonsa 1929. Hän väitteli tohtoriksi Gießenin yliopistossa 1932 ja työskenteli vuodesta 1932 lähtien lakimiehenä Darmstadtissa ja sitten vuosina 1943–1945 syyttäjänä Hanaussa.
Poliittinen ura

Toisen maailmansodan jälkeen Brentano oli yksi CDU:n perustajista ja eteni Hessen maapäiville 1946. Vuoden 1949 vaaleissa hänet valittiin Saksan valtiopäiväedustajaksi Bergstraßen vaalipiiristä. Liittovaltion parlamentissa Brentano toimi CDU/CSU-ryhmän puheenjohtajana  1949–1955 ja vuodesta 1961 kuolemaansa 1964 saakka.
Liittoutuneiden miehitysvallan päätyttyä 1955 Brentano nimitettiin liittotasavallan ulkoministeriksi tehtävää aiemmin hoitaneen Konrad Adenauerin seuraajana ja tämän suuntaviivoja edelleen noudattaen. Brentano erosi, kun Adenauer muodosti kokoomushallituksen FDP-puolueen kanssa vuoden 1961 vaalien jälkeen. Hänen jälkeensä ulkoministeriksi nimitettiin Gerhard Schröder (jota ei pidä sekoittaa samannimiseen myöhempään liittokansleriin).
Aiheesta muualla

Kuvia tai muita tiedostoja aiheesta Heinrich von Brentano Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heinrich von Brentano
Käännös suomeksi
Hurpun kivi

Uudenkaupungin rauhan rajakivet Virolahdella.
Hurpun kivi on Virolahdella Hurpun raja-asemasta noin 250 metriä pohjoiseen Rajaniemessä Halssinselän rannalla sijaitseva vuoden 1721 Uudenkaupungin rauhan rajakivi.
Noin kaksi metriä korkean kartiomaisen kiven itäsivulla on venäläisten tekemä hakkausmerkintä, jossa on risti ja vuosiluku 1722. Ruotsalaisten hakkausmerkintä kruunu ja F-kirjain on kiven länsisivulla.
Uudenkaupungin rauhan rajankäynnistä on Virolahdella säilynyt Hurpun kiven lisäksi yhdeksän muuta rajakiveä: Alapihlajan kivi, Heijarinkivi, Everstienkivi, Itäkivi, Käyhkäntien kivi, Kirkkotien kivi, Sahantauksen kivi, Kallionpellon kivi ja Lepkankaan kivi.
Iffland

Iffland tarkoittaa seuraavia asioita:
August Wilhelm Iffland (1759–1814), saksalainen näyttelijä, teatterinjohtaja ja näytelmäkirjailija
Heinrich Iffland (1897–1944), Suomessa vaikuttanut saksalainen valokuvaaja
Muuta

Iffland-sormus, korkea saksalainen näyttämötaiteen kunnianosoitus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iffland”, voi hakea sivunnimihaulla, laajalla sivunnimihaulla tai tekstihaulla.